Zoltán

A Zoltán arab eredetű ősi magyar személynév, a török közvetítéssel a magyarba került arab szultan, szoltan, vagyis szultán szóból származik (a [sz] > [z] hangváltozás oka, hogy a régi magyarban a [sz] hangot még a z betű jelölte, később pedig az íráskép alapján kezdték el [z]-vel ejteni). Jelentése: uralkodó, fejedelem.  Női párjai: Zoltána, Szultána.

Rokon nevek
 Zolta: a Zoltán Árpád-kori alakja.
 Zsolt, Solt

Gyakorisága
A Zoltán az Árpád-korban, a 14. századig ritkán, de előfordult, majd a 19. század elején újították fel. Az Őrségben csak a 19. század végén terjedt el. Az 1990-es években igen gyakori név, a 2000-es években a 13-20. leggyakoribb férfinév között.

Névnapok
Zoltán, Zolta
 március 8.
 március 13.
 június 23.
 november 20.

Híres Zoltánok, Zolták

 Zolta (Zsolt) fejedelem,  Árpád fejedelem legifjabb fia és Taksony fejedelem apja
 Adamik Zoltán atléta
 Ambrus Zoltán író, költő, műfordító, akadémikus
 Ádok Zoltán énekes, táncos
 Balog Zoltán református lelkész, országgyűlési képviselő, emberi erőforrás minisztere
 Balogh Zoltán író, földbirtokos
 Basilides Zoltán színész
 Báthory Zoltán pedagógus, egyetemi tanár
 Báthory Zoltán zenész 
 Bay Zoltán fizikus, professzor, akadémikus, feltaláló, Világ Igaza
 Berczik Zoltán hatszoros Európa-bajnok asztaliteniszező, edző
 Bereczki Zoltán színész
 Bitskey Zoltán úszó, edző
 Borbereki-Kovács Zoltán festő- és szobrászművész 
 Böszörmény Zoltán újságíró, költő
 Brassai Zoltán író, irodalomtörténész, középiskolai tanár
 Csaba Zoltán evezős
 Csemniczky Zoltán Munkácsy-díjas szobrászművész
 Czibor Zoltán labdarúgó
 Daróczy Zoltán matematikus, országgyűlési képviselő
 Devecser Zoltán közgazdász, mobilkommunikációs specialista
 Dömötör Zoltán olimpiai bajnok vízilabdázó
 Erdélyi Zoltán hegedűművész
 Erdőelvi Zoltán Szent István király erdélyi vajdája
 Fábri Zoltán filmrendező
 Füredi Zoltán matematikus
 Gál Zoltán magyar jogász, az Országgyűlés elnöke (1994–1998) 
 Ganxsta Zolee (Zana Zoltán) énekes, rapper
 Gárdonyi Zoltán magyar zeneszerző, zenetudós, Gárdonyi Zsolt apja, a 20. századi európai zenetörténet kiemelkedő alakja
 Gera Zoltán színművész
 Gera Zoltán labdarúgó
 Grecsó Zoltán koreográfus, táncpedagógus
 Greguss Zoltán színművész
 Gulyás Zoltán Sándor labdarúgó, edző
 Gyapay Zoltán magyar politikus
 Halmay Zoltán kétszeres olimpiai bajnok úszó
 Hetényi Zoltán dobos
 Horváth Zoltán, vívó
 Horváth Zoltán állatorvos
 Horváth Zoltán rendező
 Horváth Zoltán, amerikaifutball-játékos
 Huszárik Zoltán filmrendező, grafikus
 Jékely Zoltán író, költő, műfordító
 Jeney Zoltán zeneszerző
 Kallós Zoltán Kossuth-díjas néprajzkutató

 Kamondi Zoltán filmrendező, forgatókönyvíró, producer
 Kárpáthy Zoltán pantomimművész
 Kocsis Zoltán zongoraművész, karmester
 Kodály Zoltán zeneszerző, zenetudós, zenepedagógus, a Magyar Tudományos Akadémia elnöke
 Kollonay Zoltán zenész
 Kovács Zoltán magyar politikus
 Kőhalmi Zoltán humorista
 Lakner Zoltán politológus
 Latinovits Zoltán színész, rendező
 László Zoltán Gomoku világbajnok
 Mága Zoltán hegedűművész
 Magyar Zoltán sportoló (lólengés)
 Magyary Zoltán jogász, a magyar tudománypolitika alapvetője, a magyar közigazgatás innovátora
 Makláry Zoltán színművész
 Maróthy Zoltán gitáros
 Maros Zoltán animációs rendező
 Mechlovits Zoltán hatszoros világbajnok asztaliteniszező
 Melis Zoltán evezős (olimpiai ezüstérmes 1968-ban Mexikóban)
 Mesko Zoltán sportoló (profi amerikai focista)
 Meszlényi Zoltán püspök, vértanú
 Mészáros Zoltán színművész, rendező
 Miller Zoltán színművész
 Nemere Zoltán kétszeres olimpiai bajnok vívó
 Petőfi Zoltán színész, Petőfi Sándor fia
 Pokorni Zoltán politikus, miniszter
 Poós Zoltán költő, író, műfordító
 Pusztai Zoltán költő, restaurátor
 Rácz Zoltán zenész
 Seress Zoltán színművész
 Schenker Zoltán olimpiai bajnok vívó
 Szécsi Zoltán válogatott vízilabdázó
 Székely Zoltán zeneszerző, hegedűművész
 Székely Zoltán világbajnok párbajtőrvívó, kaszkadőr
 Szerémi Zoltán színész
 Szilágyi Varga Zoltán grafikusművész, rajzfilmrendező 
 Szobonya Zoltán ügyvéd, '56-os mártír
 Szokolay Zoltán író
 Szőke Zoltán színész
 Tildy Zoltán politikus, a demokratikus Magyarország miniszterelnöke, majd köztársasági elnöke
 Varga Zoltán labdarúgó
 Várkonyi Zoltán színész, színházi és filmrendező
 Veres Zoltán műrepülő
 Veress Zoltán festőművész 
 Veress Zoltán erdélyi magyar író 
 Veress Zoltán operaénekes, nótaénekes
 Veress Zoltán Kossuth-díjas vegyészmérnök
 Zelk Zoltán költő
 Zubornyák Zoltán színész, színházi rendező, producer

Egyéb
Kárpáthy Zoltán, Jókai Mór regényének címe, és a regény főszereplőjének a neve

Jegyzetek

Magyar keresztnevek (Z)
Férfikeresztnevek (Z)
Török eredetű magyar férfikeresztnevek
Régi magyar férfi személynevek